cyanic-selkie/wikianc huggingface dataset:
აზერბაიჯანის სახელმწიფო საზღვაო ადმინისტრაცია
აზერბაიჯანის სახელმწიფო საზღვაო ადმინისტრაცია (Azərbaycan Respublikasının Dövlət Dəniz) არის სამთავრობო უწყება აზერბაიჯანის კაბინეტის შემადგენლობაში, რომელიც პასუხისმგებელია აზერბაიჯანის საზღვაო სექტორში საქმიანობის რეგულირებაზე. სააგენტოს ხელმძღვანელობს გუდრატ გურბანოვი.
ისტორია
სტრუქტურას საფუძველი ჩაუყარა ჰეიდარ ალიევმა 2001 წლის 21 აპრილს. სახელმწიფო საზღვაო ადმინისტრაცია შეიქმნა პრეზიდენტის 2006 წლის 21 აპრილის ბრძანებით. ის არის საერთაშორისო საზღვაო ორგანიზაციის წევრი და რეგულარულად მონაწილეობს საზღვაო უსაფრთხოების კონფერენციებში. სააგენტო ასევე თანამშრომლობს სხვა ქვეყნებთან საზღვაო საზღვრებში.
სტრუქტურა
სააგენტოს ხელმძღვანელობს კომიტეტის ხელმძღვანელი. სააგენტოს ძირითადი ფუნქციებია საზღვაო უსაფრთხოების მენეჯმენტი; აზერბაიჯანის რესპუბლიკის წყალსადენების და არხების მოვლა; გემის ტრაფიკის მართვა; ზღვაზე მომხდარი უბედური შემთხვევების გამოძიება, საზღვაო სექტორთან დაკავშირებული კანონმდებლობის შემუშავება და მათი შესრულების უშუალო მონიტორინგი; საზღვაო გარემოს დაცვა, სანავიგაციო საშუალებების და სისტემების კონტროლი, ზღვაზე ძებნა და სამაშველო სამუშაოები, გემების რეგისტრაცია; საზღვაო პერსონალის ტრენინგი; საზღვაო უსაფრთხოების მონიტორინგი; ჰიდროგრაფიული სერვისების განხორციელება; საზღვაო საპორტო ობიექტების გამოკვლევა და სერტიფიკაცია.
სააგენტოს შემადგენლობაში შედიან ადამიანური რესურსების განყოფილება, საერთაშორისო ურთიერთობების დეპარტამენტი და იურიდიული განყოფილება, ეკიპაჟის მომსახურების განყოფილება, დიპლომებისა და სერთიფიკატების განყოფილება, პასპორტის ოფისი, საზღვაო შემოწმება, ტექნიკური მომსახურების განყოფილება და გენერალური განყოფილება.
საერთაშორისო ურთიერთობები
აზერბაიჯანის პრეზიდენტმა ილჰამ ალიევმა გამოსცა ბრძანებულება, კორეის ოკეანესა და თევზაობის სამინისტროთან თანამშრომლობის მემორანდუმის დამტკიცების შესახებ. ამ თანამშრომლობის მიზანია ორი მხარის ურთიერთობების განვითარებისა და გაძლიერების უზრუნველყოფა.
ხელი მოეწერა ხელშეკრულებას თურქეთთან, საზღვაო გადაზიდვების ურთიერთობების განვითარების და გემების უსაფრთხოების უზრუნველყოფის მიზნით.
2017 წლის 8 აგვისტოს ბაქოში გაფორმდა ხელშეკრულება აზერბაიჯანის რესპუბლიკის მთავრობასა და თურქმენეთის რესპუბლიკის მთავრობას შორის. ხელშეკრულება გაფორმდა ორი ქვეყნის საზღვაო ვაჭრობისა და ეკონომიკური კავშირების განვითარების მიზნით.
2009 წლის 8 ივლისს, ხელი მოეწერა შეთანხმების მემორანდუმს აზერბაიჯანის რესპუბლიკის სახელმწიფო საზღვაო ადმინისტრაციასა და სირიის გადაზიდვების პალატას შორის, თანამშრომლობის გაძლიერების და საზღვაო სავაჭრო ურთიერთობების განვითარების მიზნით.
სქოლიო
კატეგორია:აზერბაიჯანის სახელმწიფო უწყებები
ენისელის კვირაცხოვლის ეკლესია
ენისელის კვირაცხოვლის ეკლესია — არქიტექტურული ძეგლი, მდებარეობს ყვარლის მუნიციპალიტეტის სოფელ ენისელში. თარიღდება გვიანდელი შუა საუკუნეებით.
ეკლესია დარბაზულია (8,1x5,5 მეტრია). ნაგებია სხვადასხვა ზომის რიყის ქვით. შესასვლელები სამხრეთ და დასავლეთ კედლებშია. კარები აგურითაა გამოყვანილი. ორივე მათგანი გარედან თაღოვანია, შიგნიდან კი, თარაზულადაა გადახურული. აღმოსავლეთით ღრმა ნახევარწრიული აფსიდია. რომლის ღერძზე სწორკუთხა სარკმელია გაჭრილი. თითო მსგავსი სარკმელი დასავლეთ სამხრეთ და ჩრდილოეთ კედლებშიცაა. აფსიდში სამი გეგმით ნახევარწრიული, შეისრულთაღოვანი ნიშაა. მათგან ერთი სარკმლის ქვემოთაა, თითო-გვერდებში. საკურთხევლის შუაში დგას აგურით ნაშენი ოთხწახნაგა ტრაპეზი, კონქის თაღი შეისრულია. მსგავსი ფორმისაა კამარაც. იატაკი მოგებულია ქართული აგურით. ეკლესიის კედლები დასრულებული იყო აგურის ლავგარდნით, რომელშიც მთლიანად ჩამოშლილია. შენიბა გადახურული ყოფილა ღარისებრი კრამიტით.
ლიტერატურა
კატეგორია:ყვარლის მუნიციპალიტეტის ტაძრები
შარაოს წმინდა გიორგის ეკლესიის კომპლექსი
შარაოს წმინდა გიორგის ეკლესიის კომპლექსი — არქიტექტურული ძეგლი დუშეთის მუნიციპალიტეტში, სოფელ ჯუღისის ჩრდილო-აღმოსავლეთით, 1 კილომეტრზე, მაღალი მთის წვერზე. კომპლექსში შედის ეკლესია, ორი ზურგიანი კოშკი, ერთი ნაგებობის ნაშთი და გალავანი.
ეკლესია დარბაზულია, სამხრეთის და დასავლეთის ფასადებს მთელ სიგრძეზე გასდევს გვიანდელი მინაშენი. განეკუთვნება შუა საუკუნეებს. დგას თითქმის ოვალური მოხაზულობის ეზოს შუა ნაწილში. ნაგებია კლდის ნატეხი ქვით. კონსტრუქციულ ნაწილებში გამოყენებულია შირიმი. ძლიერ დაზიანებულია: ჩამოშლილია ეკლესიისა და მინაშენების გადახურვები, მონგრეულია კედლების ზედა ნაწილები. ეკლესიას შესასვლელი დასავლეთიდან და სამხრეთიდან აქვს. ორივე კარი ტიმპანითაა დასრულებული. აღმოსავლეთით ნალისებრი ფორმის აფსიდია. აფსიდს კონქის თაღის ორივე ქუსლის ნაწილი შემორჩა. აფსიდის ღერძზე გარეთკენ მკვეთრად შევიწროვებული და ბრტყლად გადახურული სარკმელია. ერთი სარკმელია სამხრეთ კედელშიც, რომლისგანაც მხოლოდ ქვემოთა ნახევარია შემორჩენილი. მინაშენში შესასვლელი სამრეთიდანაა. იგი ეკლესიის შესასვლელის მსგავსად ტიმპანიანია და ორივე მხრიდან შირიმით ნაწყობი თაღითაა გადახურული.
გალავანი ნატეხი ქვის ირეგულარული წყობითაა ნაგები, რომლის სამხრეთ და ჩრდილოეთ ნაწილში თითო ზურგიანი კოშკია ჩართული. მათგან შემორჩენილია სამხრეთით მდებარე კოშკი. კოშკის სართულშუა გადახურვები და კედლების ზემოთა ნაწილები ჩამოშლილია. შიგნით, კოშკის შემორჩენილ კედლებში რამდენიმე თახჩაა. ეზოს ჩრდილო-დასავლეთ ნაწილში გალავანზე მიშენებული მოგრძო სწორკუთხა ნაგებობის ნაშთიღაა შემორჩენილი.
ლიტერატურა
კატეგორია:დუშეთის მუნიციპალიტეტის ტაძრები კატეგორია:დუშეთის მუნიციპალიტეტის არქიტექტურული ძეგლები
არტიმონოვკა
არტიმონოვკა (Artimonovca) — სოფელი მოლდოვაში, ჩიმიშლიის რაიონში. მდებარეობს ზღვის დონიდან 128 მეტრზე. 2004 წლის მონაცემებით, მოსახლეობა 62 ადამიანს შეადგენდა.
რესურსები ინტერნეტში
კატეგორია:ჩიმიშლიის რაიონის სოფლები
პლეშნე
რესურსები ინტერნეტში
კატეგორია:ჩეხეთის ტბები
დავით მახარაძე
დავით მახარაძე (დ. 20 ივნისი, 1965, ფოთი) — ქართველი მწვრთნელი, 2011 წლის ოქტომბრიდან 2012 წლის ნოემბრამდე წვრთნიდა ფოთის „კოლხეთს“. 2013 წლის ივლისში იგი ლანჩხუთის „გურიაში“ მიიწვიეს, სადაც ამავე წლის სექტემბრამდე დარჩა. 2014 წლის იანვრიდან მიუხედავად კლუბში შექმნილი პრობლემებისა მახარაძე დაბრუნდა „გურიას“ მთავარი მწვრთნელის პოსტზე და შეძლო გუნდი უმაღლესი ლიგის ზედა ექვსეულში შეეყვანა. 2014 წლის აგვისტოში დავით მახარაძემ „გურია“ დატოვა, მისი ადგილი თეიმურაზ ლორიამ დაიკავა.
სქოლიო
კატეგორია:დაბადებული 1965 კატეგორია:ქართველი ფეხბურთის მწვრთნელები კატეგორია:ფოთის კოლხეთის მწვრთნელები კატეგორია:ლანჩხუთის გურიას მწვრთნელები კატეგორია:ფოთში დაბადებულები კატეგორია:დაბადებული 20 ივნისი
სუმგაითის კანიონი
სუმგაითის კანიონი (Sumqayıt kanyonu) ან სუმგაიჩაის კანიონი — ბუნებრივი ძეგლი, რომელიც განლაგებულია მდინარე სუმგაითის დინების ნაკადში. კანიონი განლაგებულია ქალაქ სუმგაითის საყოფაცხოვრებლო სანაგვე პოლიგონის საპირისპირო მხარეს. ეს კანიონი ითვლება ტურიზმის პოტენციალურ ადგილად სუმგაითში. სუმგაითჩაის ქვედა დინება გადის სუმგაითის კანიონით და უერთდება კასპიის ზღვას. ამ ნაწილში მდინარეს კალაპოტი საგრძნობლად სუსტია. ნაპირები შედგება ქვიშისა და თიხისგან. ეს გარემოება კიდევ უფრო აძლიერებს მდინარეს დამანგრეველ ძალას. ამ გარემოების გამომდინარე ადვილად აღრმავებს თავის კალაპოტს. კანიონის კოროზია საკმაოდ სწრაფია. ატმოსფერული მოვლენების გამო: წვიმის, მზის რადიაციისა და ქარის აქტივობის გამო კანიონი იძენს საიდუმლოებით მოცული ადგილის გამოსახულებას.
კანიონის სიმაღლე და სიგანე განპირობებულია ადგილისგან სადაც მდინარე მოედინება. საშუალო სიმაღლე შეადგენს 10 დან 15 მეტრამდე, ხოლო სიგანე შეადგენს 30 დან 50 მეტრამდე.
სქოლიო
კატეგორია:აზერბაიჯანის ღირსშესანიშნაობები
ჰაიტი 1960 წლის ზაფხულის ოლიმპიურ თამაშებზე
ჰაიტიმ ზაფხულის ოლიმპიურ თამაშებზე მეხუთედ იასპარეზა 1960 წელს, იტალიის დედაქალაქ რომში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1960 წლის ზაფხულის ოლიმპიურ თამაშებზე კატეგორია:ჰაიტი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
მასეო პარკერი
მასეო პარკერი (Maceo Parker, ; დ. 14 თებერვალი, 1943) — ამერიკელი ფანკ და სოულ-ჯაზ საქსოფონისტი, ცნობილი, როგორც 1970-იანებში ჯგუფ Parliament-Funkadelic-ის წევრი. იგი მონაწილეობდა ჯეიმზ ბრაუნის მრავალი ჰიტური სიმღერის ჩაწერაში, უკრავდა რა ალტო, ტენორულ და ბარიტონულ საქსოფონებზე. 1990-იანებიდან მოყოლებული, მოგზაურობს კონცერტებით საკუთარი სახელით.
სქოლიო
კატეგორია:დაბადებული 1943 კატეგორია:სოულ-ჯაზ მუსიკოსები კატეგორია:ამერიკელი საქსოფონისტები
ფანი და ალექსანდერი
რესურსები ინტერნეტში
კატეგორია:შვედური ფილმები კატეგორია:შვედურენოვანი ფილმები კატეგორია:1982 წლის ფილმები კატეგორია:ინგმარ ბერგმანის ფილმები
ბატირი (ჩიმიშლიის რაიონი)
ბატირი (Batîr) — სოფელი მოლდოვაში, ჩიმიშლიის რაიონში. მდებარეობს ზღვის დონიდან 206 მეტრზე. 2004 წლის მონაცემებით, მოსახლეობა 2 566 ადამიანს შეადგენდა.
რესურსები ინტერნეტში
კატეგორია:ჩიმიშლიის რაიონის სოფლები
ხალხოსნობა
XIX საუკუნის 70-80 წლებში რუსეთში თავი იჩინა ეგრეთწოდებულმა ნაროდნიკობამ. ინტელიგენციამ მიზნად დაისახა გლეხებში გასვლა და მათ შორის თვითმპყრობელობის წინააღმდეგ მიმართული იდეების გავრცელება. ამ მოძრაობამ დიდი გამოხმაურება გამოიწვია საქართველოში. აქ მან კარგი ნიადაგი მოიპოვა. ამას ხელი შეუწყო იმ გარემოებამ, რომ მოსწავლე ახალგაზრდობის უმრავლესობა სოფლის ღვიძლი შვილები იყვნენ, სოფელს არ იყვნენ მოწყვეტილნი, იცოდნენ მისი ავ კარგი, კარგად იცნობდნენ მის მტერ-მოყვარეს, იცნობდნენ გლეხთა ტკივილებს. ქალაქიდან მიდიოდნენ სოფლად ხალხში, შეჰქონდათ ახალი აზრები და მიზნები.
ნაროდნიკების ერთმა ნაწილმა 1876 წელს ჩამოაყალიბა ორგანიზაცია „ზემლია ი ვოლია“ ("მიწა და თავისუფლება“), რომლის მიზანიც იყო სამეფო ხელისუფლების დამხობა. 1879 წელს ამ ჯგუფის ყველაზე რადიკალურმა წევრებმა დააფუძნეს „ნაროდნაია ვოლია“ („ხალხის ნება“). მათი მიზანი კი რეჟიმის წარმომადგენელთა განადგურება გახდა. 1881 წელს, სწორედ მათ მიერ მოწყობილი თავდასხმის შედეგად დაიღუპა რუსეთის იმპერატორი ალექსანდრე II.
ლიტერატურა
კატეგორია:სოციალიზმის ისტორია კატეგორია:რუსეთის იმპერია
ფააკერ-ზეე
ფააკერ-ზეე (Faaker See) — მთის ტბა ავსტრიაში, კარინტიაში. მდებარეობს ქალაქ ფილახის სამხრეთ-აღმოსავლეთით, მდინარე დრავის ხეობაში, კარავანკეს ჩრდილო კალთაზე, მთა მიტაგსკოგელის ძირში, ზღვის დონიდან 554 მ სიმაღლეზე. ზედაპირის ფართობი 2,2 კმ². საშუალო სიღრმე 16,1 მ, მაქსიმალური სიღრმე 29,5 მ. პოპულარული ტურისტული ობიექტია. ფააკერ-ზეე ცნობილია თავისი ფირუზისფერი წყლით. განვითარებულია თევზჭერა.
რესურსები ინტერნეტში
კატეგორია:ავსტრიის ტბები
თეიმურაზ ჩარკვიანი
1974 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი (ბათუმის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
ჯილდოები, პრემიები და პრიზები
კატეგორია:დაბადებული 1 აგვისტო კატეგორია:დაბადებული 1980 კატეგორია:გარდაცვლილი 2014 კატეგორია:საქართველოს VII მოწვევის პარლამენტის წევრები კატეგორია:საქართველოს პოლიტექნიკური ინსტიტუტის კურსდამთავრებულები (1974) კატეგორია:თბილისში დაბადებულები კატეგორია:საქართველოს ღირსების ორდენის კავალრები
ჰაიტი 1972 წლის ზაფხულის ოლიმპიურ თამაშებზე
ჰაიტიმ ზაფხულის ოლიმპიურ თამაშებზე მეექვსედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1972 წლის ზაფხულის ოლიმპიურ თამაშებზე კატეგორია:ჰაიტი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
აღძნიქი
აღძნიქი (Աղձնիք) — ისტორიული პროვინცია, რომელიც შედიოდა დიდი სომხეთის შემადგენლობაში. ის მდებარეობდა დიდი სომხეთის უკიდურეს სამხრეთ-დასავლეთ ნაწილში. მისი ფართობი შეადგენდა 17,532 კმ²-ს და მოიცავდა 11 კანტონას. აღძნიქის პროვინცია დიდი სომხეთის შემადგენლობაში შედიოდა ძვ. წ. II საუკუნიდან IV საუკუნემდე. მისი ცენტრი კი იყო ტიგრანაკერტი.
აღძნიქის პროვინცია გამოირჩეოდა სიცხით. იგი მდებარეობს თანამედროვე თურქეთის ტერიტორიაზე, მის სამხრეთ-აღმოსავლეთ ნაწილში.
იხილეთ აგრეთვე
კატეგორია:დიდი სომხეთის ადმინისტრაციული დაყოფა
ბელა ტარი
ბელა ტარი (უნგრ. Béla Tarr; დ. 21 ივლისი, 1955, პეჩი, უნგრეთი) — უნგრელი რეჟისორი და სცენარისტი. მის ფილმებში ხშირად გვხვდება ფილოსოფიური თემები.
მან თავისი სადებიუტო ფილმი 1977 წელს გამოუშვა, სახელწოდებით „ოჯახური ბუდე“.
ადრეული ცხოვრება
ბელა ტარი 1955 წლის 21 ივლის პეჩში დაიბადა, მაგრამ უნგრეთის დედაქალაქ ბუდაპეშტში იზრდებოდა. მამამისი სცენის დიზაინერი იყო, ხოლო დედამისი 50 წლის განმავლობაში სუფლიორად მუშაობდა თეატრში. როცა ტარს 14 წელი შეუსრულდა, დაბადების დღეზე მამამისმა კამერა აჩუქა.
16 წლიდან კინემატოგრაფით დაინტერესდა. იღებდა მოკლემეტრაჟიან ფილმებს.
17 წლის ასაკში, როცა ჯერ კიდევ სკოლაში სწავლობდა, იგი მემარცხენე რადიკალ მოძრაობებში ჩაერთო, რის გამოც კომუნისტურმა მთავრობამ მას უნივერსიტეტში სწავლა აუკრძალა. ტარს ფილოსოფიის შესწავლა სურდა.
კინო-კარიერა
16 წლის ასაკიდან ტარი იღებდა მოკლემეტრაჟიან ფილმებს. მათი უმეტესობა დოკუმენტური იყო. ფილმები უნგრეთის ღარიბ საზოგადოებას და მათ პრობლემებს ეხებოდა. თავისი სტილისა და დოკუმენტური ფილმების გადაღების შესახებ, ტარმა 2016 წელს The Variety-სთან მიცემულ ინტერვიუში ასე უპასუხა: „...როცა ფილმის გადაღებას ასრულებ, ახალი კითხვა გიჩნდება. ხოლო ახალი კითხვისთვის ძველი პასუხი არ გამოდგება, სწორედ ასე, ნაბიჯ-ნაბიჯ იზრდები და ანვითარებ შენს სტილსა თუ ენას“. მინი|ბელა ტარი 1983 წელს 1977 წელს, 22 წლის ასაკში ბელა ტარმამ თავისი პირველი სრულმეტრაჟიანი ფილმის, სოციალური რეალიზმის ჟანრის, „ოჯახური ბუდეს“ გადაღება დაიწყო. ამაში ტარს უნგრელი კინოს თეორიტიკოსი, მისი მენტორი, ბელა ბალაჟი ეხმარებოდა. ფილმს დამოუკიდებელი სტუდია, Balázs Béla Stúdió იღებდა. ტარმა „ოჯახური ბუდე“ ექვს დღეში მცირე ფინანსებითა და არაპროფესიონალი მსახიობების მონაწილეობით გადაიღო. საბოლოოდ, „ოჯახური ბუდე“ 1979 წელს გამოვიდა და ტარი პირველი უნგრელი რეჟისორი გახდა, რომელსაც ამ ასაკში სრულმეტრაჟიანი ფილმი ჰქონდა გამოშვებული. მასში მთავარ როლს ირენ ჟაჟკი ასრულებს. იგი ტარის სხვა ფილმებშიც ჩნდება, მათ შორისაა „ეშმაკის ტანგო“ (1994) და „ვერკმეისტერის ჰარმონია“ (2000).
„ოჯახურმა ბუდემ“ 1979 წელს მანჰეიმის საერთაშორისო კინოფესტივალზე გრან პრი მიიღო. მინი|ბელა ტარი 2018 წელს ბელა ტარი არის 1980 წელს დაარსებული სტუდიის, „Társulás Studió“-ს ერთ-ერთი დამფუძნებელი. სტუდიაში ერთიანდებოდნენ ადამიანები, რომლებიც შორს იყვნენ მეინსტრიმული კინოსგან და პოლიტკორექტულობისაგან. მალევე იგი უნგრეთის ყველაზე მნიშვნელოვანი კინოსტუდია გახდა.
1981 წელს ტარმა თავისი შემდეგი ფილმი, „აუტსაიდერი“ გამოუშვა, 1982 წელს კი მუშაობა ახალ პროექტზე დაიწყო, სახელწოდებით „კონტაქტები პატარა სახლში“.
„ვერკმეისტერის ჰარმონიის“ (2000) შემდეგ ტარმა ბელგიელი ავტორის, ჟორჟ სიმენონის მოთხრობის, ადაპტაციის გადაღება დაიწყო, სახელწოდებით „კაცი ლონდონიდან“. იგი 2005 წლის მაისში კანის კინოფესტივალზე უნდა გამოსულიყო, მაგრამ წარმოება ფილმის პროდუსერის, ჰუმბერტ ბალსანის მოულოდნელი თვითმკვლელობის გამო გადაიდო. საბოლოოდ, ფილმის პირველი ჩვენება 2007 წლის კანის კინოფესტივალზე გაიმართა და 2008 წელს იგი მსოფლიოს მასშტაბით გავრცელდა.
ფილმოგრაფია
სრულმეტრაჟიანი ფილმები
სქოლიო
კატეგორია:უნგრელი კინორეჟისორები კატეგორია:დაბადებული 1935 კატეგორია:დაბადებული 21 ივლისი კატეგორია:უნგრელი სცენარისტები
დავით ანდღულაძე (რეჟისორი)
დავით ანდღულაძე (დ. 11 იანვარი, 1956, თბილისი — გ. 19 დეკემბერი, 2020 )  — ქართველი რეჟისორი.
1982 წელს დაამთავრა შოთა რუსთაველის სახელობის საქართველოს სახელმწიფო თეატრალური ინსტიტუტი.
წლების განმავლობაში იყო ახმეტელის თეატრის სამხატვრო ხელმძღვანელი. „რკინის თეატრის“ დამფუძნებელი და სამხატვრო ხელმძღვანელი, „ხელოვნების ცენტრის“ დამფუძნებელი და დირექტორი, საქართველოს შოთა რუსთაველის თეატრისა და კინოს სახელმწიფო უნივერსიტეტის ასოცირებული პროფესორი.
ჟანა ნავარელი
ჟანა ნავარელი (Joana Nafarroakoa, Jeanne de Navarre, Joanna of Navarre; დ. 1370, პამპლონა, ნავარა - გ. 10 ივნისი 1437, ლონდონი, ინგლისი) — ნავარის პრინცესა. ნავარის მეფე კარლ II-ისა და დედოფალ ჟანა დე ვალუას ასული. ბრეტანის ჰერცოგინია 1386-1399 წლებში როგორც ჟან IV-ის და ინგლისის დედოფალი 1403-1414 წლებში როგორც ჰენრი IV-ის მეუღლე. 1415 წლიდან იყო თავისი გერის, ჰენრი V-ის რეგენტი.
ბიოგრაფია
იგი იყო ნავარის მეფე კარლ II-ისა და მისი ცოლის, დედოფალ ჟანა დე ვალუას ასული.
ბრეტანის ჰერცოგინია
1386 წლის 2 ოქტომბერს ჟანა მიათხოვეს ბრეტანის ჰერცოგ ჟან IV-ს. იგი მისი მესამე და ერთად-ერთი ცოლი იყო რომელთანაც შვილები შეეძინა. მარცხნივ|მინი|193x193პქ|ჟანა და მისი ვაჟი არტური ჟან IV-ის საფლავზე 1399 წლის 1 ნოემბერს ჟან IV-ის გარდაცვალების შემდეგ ტახტზე მისი ვაჟი ჟან V ავიდა. მისი ვაჟი ამ დროს მხოლოდ 11 წლის იყო, რის გამოც რეგენტად ჟანა დაინიშნა. ცოტა ხნის შემდეგ ინგლისის მეფე ჰენრი IV-მ მას ცოლობა სთხოვა. ჟანა და ჰენრი მანამდეც იცნობდნენ ერთმანეთს და უნდა აღინიშნოს, რომ ორივეს გააჩნდა სიმპათიები ერთმანეთის მიმართ. ჟანამ თანხმობა განაცხადა, თუმცა ვინაიდან შვილებს ინგლისში ვერ წაიყვანდა, მან ჰენრის უთხრა, რომ ცოლად მანამდე ვერ გაჰყვებოდა, სანამ შვილები არ გაიზრდებოდნენ და მათ უსაფრთხოებაში არ დარწმუნდებოდა.
მან მშვენივრად იცოდა, რომ ქორწინების შემდეგ აუცილებლად ინგლისში უნდა ეცხოვრა, სადაც შვილებს ვერ წაიყვანდა. გარდა ამისა ჰენრიც და ჟანაც ქვრივები იყვნენ, რის გამოც ქორწინებაზე რომის პაპის ნებართვა იყო საჭირო, რომელიც 1402 წელს ძლივს მიიღეს.
ინგლისის დედოფალი
მარცხნივ|მინი|204x204პქ|ჟანა ნავარელის გერბი ინგლისის დედოფლობის პერიოდში 1403 წლის 7 თებერვალს უესტმინსტერის სააბატოში ჟანა ნავარელი და ჰენრი IV ინგლისელი დაქორწინდნენ. იმავე თვის 26-ში ჟანა ინგლისის დედოფლად აკურთხეს. კორონაციის დღეს, როგორც ისტორიკოსები აღწერენ ჟანა იყო ლამაზი, დიადი და დიდებული, თუმცა ეტყობოდა საშინელი მღელვარებაც. ინგლისში მის გამოჩენას დადებითი ემოციები არ მოჰყოლია. როგორც ცნობილია მან ქორწინების შემდეგ ინგლისში ბრეტონელები ჩაიყვანა და მთლიანად ბრეტონული გარემოცვა შეიქმა, რითაც გავლენას ახდენდა მეფესა და პარლამენტზე. გარკვეული დროის შემდეგ მეფემ მისი გავლენით პარლამენტიდან რამდენიმე პარლამენტარი დაითხოვა, რასაც დიდი აჟიოტაჟი მოჰყვა.
ჟანასა და ჰენრის საერთო შვილები არ ჰყოლიათ, თუმცა პირველი ქორწინებებიდან შვილები ორივეს ჰყავდათ და ეს პრობლემას არ წარმოადგენდა. ისინი ერთმანეთის შვილებს ძალიან თბილად ეპყრობოდნენ და ასევე გერებს ერთად ზრდიდნენ, რის გამოც ჰენრისა და ჟანას შვილებს ერთმანეთი ძალიან უყვარდათ. ქორწილიდან სამ წელიწადში, 1406 წელს ჟანას ქალიშვილები საფრანგეთში დაბრუნდნენ მათი ძმის ბრძანებით.
განთავისუფლების შემდეგ იგი ჩამოსცილდა სამეფო კარის ინტრიგებით სავსე ცხოვრებას და თავის ნოტინგემის სასახლეში დაბინავდა, სადაც ჰენრი VI- ის დაფინანსებით უკანასკნელი წლები სიმდიდრეში, კომფორტსა და სიმშვიდეში გაატარა. იგი გარდაიცვალა 1437 წლის 10 ივნისს. დაკრძალეს კენტერბერის კათედრალში, ლონდონში.
შვილები
ჟანას ყველა შვილი პირველ ქმართან, ბრეტანის ჰერცოგ ჟან IV-თან ჰყავდა:
წინაპრები
ჟანა ნავარელის წინაპრები
რესურსები ინტერნეტში
კატეგორია:დაბადებული 1370 კატეგორია:გარდაცვლილი 10 ივნისი კატეგორია:გარდაცვლილი 1437 კატეგორია:ბრეტანის ჰერცოგინიები კატეგორია:ინგლისის დედოფლები კატეგორია:ქალი რეგენტები
მასაუა
ისტორია
1921 წლის 14 აგვისტოს მასაუას ახლოს მოხდა 5,9 ბალის ძალის მიწისძვრა.
1977 წელს ქალაქისთვის მოხდა პირველი ბრძოლა ერიტრეის განთავისუფლების სახალხო ფრონტის აჯანყებულებსა და ეთიოპიის ჯარს შორის. გამარჯვება ეთიოპიის ჯარმა მოიპოვა.
1990 წლის 10 თებერვალს აჯანყებულებმა გადამწყვეტი გამარჯვება მოიპოვეს ეთიოპიის ჯარზე ქალაქისათვის მეორე ბრძოლის დროს და დაეუფლნენ მას.
გეოგრაფიული მდგომარეობა და კლიმატი
ქალაქის ცენტრი მდებარეობს ზღვის დონიდან 6 მეტრ სიმაღლეზე.
მასაუას კლიმატი უდაბნოს ტროპიკულია სუბეკვატორული გამოვლინებებით, საკმაოდ მაღალი წლის საშუალო ტემპერატურით, ასევე საკმაოდ მაღალი სინოტივით. არსებობს სუსტი ნოტიო სეზონი ოქტომბრიდან თებერვლის ჩათვლით, როდესაც ტემპერატურა ცოტათი იკლებს, და ცხელი მშრალი სეზონი მარტიდან სექტემბრის ჩათვლით, როდესაც ნალექები პრაქტიკულად არ მოდის.
მრეწველობა
არსებობს ცემენტის, თევზის გადამუშავების, მარილის საწარმოები. მასაუაში ასევე მდებარეობს სამხედრო-საზღვაო ბაზა, არაბული გემის — დაუს დოკები, მასაუას საერთაშორისო აეროპორტი და ასმერასთან დამაკავშირებელი რკინიგზის ხაზი. არსებობს საბორნე კავშირი დაჰლაკის არქიპელაგთან და მწვანე კუნძულთან.
ღირსშესანიშნაობები
მასაუა შეიქმნა ორი კუნძულისაგან და კონტინენტის ნაწილისაგან. ქალაქის ნაწილები შეერთებულია ორი გრუნტით შევსებული გზით. მასაუას კონტინენტურ ნაწილში მარილიანი ტბების გარდა სხვა ღირსშესანიშნაობები არ არსებობს, თუმცა იქ ცხოვრობს მოსახლეობის დიდი ნაწილი. პირველ კუნძულზე, რომელსაც სახელად ჰქვია ტაულუდი, დგას სამხედროთა ძეგლი, წმინდა მარიამის საკათედრო ტაძარი, ძველი რკინიგზის სადგური, დაჰლაკის (Dahlak) ოტელი და საიმპერატორო სასახლე. მეორე ყრილზე გადასვლის შემდეგ, იწყება ქალაქის მავრიტანული საპორტო რაიონი. მასაუის ეს ნაწილი, რომელსაც ჰქვია ბატსე, ჯერ კიდევ ინარჩუნებს საკუთარ სახეს, განსაკუთრებით საღამოს საათებში, აცოცხლებს პატარა ქუჩებს თურქულ, ეგვიპტურ და იტალიურ ნაგებობებს შორის.
სქოლიო
კატეგორია:ერიტრეის ქალაქები კატეგორია:ერიტრეის საპორტო ქალაქები
დამასკოს უნივერსიტეტი
ალტ=დამასკოს უნივერსიტეტი|მინი|[[დამასკო|დამასკოს უნივერსიტეტიجامعة دمشق
პრეზიდენტი- მოჰამედ ჰასან ალ ქურდი ]] მინი|დამასკოს უნივერსიტეტის რუკა დამასკოს უნივერსიტეტი (არაბ. جامعة دمشق,)— სირიის უდიდესი და უძველესი უნივერსიტეტი. მდებარეობს დედაქალაქ დამასკოში. მას აქვს კამპუსები სირიის სხვა ქალაქებში. უნივერსიტეტი დაარსდა 1923 წელს სამედიცინო სკოლის (დაარსდა 1903 წელს) და სამართლის ინსტიტუტის (დაარსდა 1913 წელს)გაერთიანების საფუძველზე. 1958 წლამდე მას სირიის უნივერსიტეტს უწოდებდნენ, მაგრამ ალეპოს უნივერსიტეტის დაარსების შემდეგ სახელი შეიცვალა. სირიას აქვს ცხრა საჯარო უნივერსიტეტი და ათზე მეტი კერძო. 2011 წელს სირიის ომის დაწყებამდე დამასკოს უნივერსიტეტი ერთ-ერთი ყველაზე ცნობილი უნივერსიტეტი იყო ახლო აღმოსავლეთში.
დამასკოს უნივერსიტეტის შემადგენლობაში  რამდენიმე ფაკულტეტია, მაღალი და საშუალო დონის ინსტიტუტები და საექთნო სკოლა. ერთ-ერთი საგანმანათლებლო და  ყველაზე დიდი დაწესებულებაა არაბულ სამყაროში, რომელიც სპეციალიზირებულია უცხოელებისათვის არაბული ენის სწავლებაზე.
ისტორია
მარცხნივ|მინი|[[დამასკო|დამასკოს უნივერსიტეტი- იურიდიული ფაკულტეტი]] 1901 წელს დამასკოში სამედიცინო სკოლა დაარსდა, რომელიც გაიხსნა 1903 წელს. ის უნივერსიტეტის ბირთვს წარმოადგენს. სკოლას ჰქონდა სამედიცინო და ფარმაცევტული განყოფილებები. სწავლება მიმდინარეობდა თურქულ ენაზე.
1913 წელს ბეირუთში გაიხსნა იურიდიული სკოლა, სადაც მასწავლებელთა უმეტესობა არაბი იყო, ხოლო სწავლების ენა იყო არაბული. ეს სკოლა შემდეგ გადავიდა დამასკოში 1914 წელს, როდესაც სამედიცინო სკოლა ბეირუთში გადავიდა. შემდეგ, პირველი მსოფლიო ომის ბოლო წლებში, იურიდიული სკოლა ბეირუთში დაბრუნდა.
ამის შემდეგ დამასკოში გაიხსნა სამედიცინო ინსტიტუტი 1919 წლის იანვრის დასაწყისში  და იმავე წლის სექტემბერში- სამართლის სკოლა.
1946 წლიდან უნივერსიტეტი აღარ შემოიფარგლა მხოლოდ სამედიცინო და იურიდიული ინსტიტუტებით, არამედ შეიქმნა ფაკულტეტები და უმაღლესი საგანმანათლებლო დაწესებულებები სხვა საგნებში.
1958 წელს მიიღეს ახალი კანონი, რომელიც არეგულირებს არაბთა გაერთიანებული რესპუბლიკის ჩრდილოეთ და სამხრეთ რეგიონების უნივერსიტეტების საქმიანობას. "სირიის უნივერსიტეტის" უწოდეს "დამასკოს უნივერსიტეტი".ამავე დროს შეიქმნა  მეორე უნივერსიტეტი ჩრდილოეთში  სახელწოდებით "ალეპოს უნივერსიტეტი".
1959 წელს დამასკოში დაარსდა სახვითი ხელოვნების კოლეჯი, რომელიც დამასკოს უნივერსიტეტის ნაწილი გახდა 1972 წელს.
შეთავაზებული ხარისხები
დამასკოს უნივერსიტეტს აქვს საბაკალავრო და სამაგისტრო პროგრამები. საბაკალავრო პროგრამებზე სწავლის ხანგრძლივობა 4-დან 6 წლამდეა. თითოეული აკადემიური დისციპლინიდან გამომდინარე. სამაგისტრო პროგრამები აერთიანებს სასწავლო კურსს და კვლევას და ორიდან სამ წლამდეა. გარკვეულ ვითარებაში, სწავლის დამატებითი მეოთხე წელი შეიძლება დამტკიცდეს უნივერსიტეტის საბჭოს გადაწყვეტილებით, ფაკულტეტის საბჭოს წარდგენის საფუძველზე. სადოქტორო ხარისხი მთლიანად კვლევითი პროგრამას მოიცავს. კვლევის პერიოდი  უნივერსიტეტის საბჭოს გადაწყვეტილებით, არანაკლებ ორი და არაუმეტეს ხუთი წელია. ფაკულტეტის საბჭოს რეკომენდაციის საფუძველზე თუმცა ზოგიერთ ფაკულტეტი - მაგალითად, ხელოვნებისა და ინგლისური ლიტერატურის  - არ ანიჭებს სადოქტორო ხარისხს.
ფაკულტეტები
ალტ=უნივერსიტეტის არქიტექტურის ფაკულტეტი|მინი|უნივერსიტეტის არქიტექტურის ფაკულტეტი ალტ=სამედიცინო ფაკულტეტი|მინი|სამედიცინო ფაკულტეტი
უმაღლესი სასწავლებლები
დამასკოს უნივერსიტეტის არაბული ენის ინსტიტუტი აღიარებულია არაბული ენის შესწავლის საუკეთესო ცენტრად მსოფლიოში არაარაბი სტუდენტებისათვის. არაბული ენის ინსტიტუტის პედაგოგები  კლასიკური არაბული ენის ერთგულები არიან, მაშინ როცა   ეგვიპტის და იორდანიის სასწავლებლებში უპირატესობა ენიჭება ადგილობრივ დიალექტებს. მინი|უნივერსიტეტის ეზო
ტექნიკური ინსტიტუტები
2012 წლის 13 ნოემბერს პრეზიდენტმა ბაშარ ალ ასადმა გამოსცა განკარგულება დამასკოს უნივერსიტეტის ფილიალის გახსნის შესახებ კუნეიტრაში- გოლანის მაღლობებზე მდებარე ქალაქში. მინი|ინფორმაციული ტექნოლოგიების ფაკულტეტი
ღია სწავლება
ღია სასწავლო ცენტრი მსურველებს სთავაზობს  ხარისხს შემდეგ სპეციალობებში:
უნივერსიტეტის საავადმყოფოები
უნივერსიტეტი მართავს რვა საავადმყოფოს:
ლოგო
დამასკოს უნივერსიტეტის ემბლემა ასახავს მეცნიერების მნიშვნელობას და ადამიანის დაუსრულებელ მისწრაფბას ცოდნისადმი. აგრეთვე დამასკოს კონფიდენციალურობას სამეცნიერო დარგებისა და მეცნიერების განვითარებაში.
ჟოლოს ფერი, რომელისაც დამასკოს უნივერსიტეტის პრეზიდენტი იყენებს ხელმოწერისათვის, გამოხატავს უნივერსიტეტის უნიკალურობას.
ნათურა ცოდნის სიმბოლოა სხვადასხვა კულტურაში, იგი ასხივებს ცოდნისა და მეცნიერების შუქს. უნივერსიტეტის დევიზია  ყურანის ფრაზა: "ბრძანე ჩემო, უფალო, გამამდიდრე ცოდნით".
გამორჩეული კურსდამთავრებულები
მინი|რაშიდ განოუში-თუნისის აღორძინების პარტიის ლიდერი მინი|[[მაჰმუდ აბასი პალესტინის პრეზიდენტი]] დამასკოს უნივერსიტეტის კურსდამთავრებულთა შორის არიან უცხოელი პრეზიდენტები- პალესტინის პრეზიდენტი მაჰმუდ აბასი და ტუნისის ლიდერი- რაშიდ განოუში.
ასევე გამორჩეული კურსდამთავრებულები არიან:
სქოლიო
კატეგორია:უნივერსიტეტები ქვეყნების მიხედვით
ადამ კარლი
ჩარლზ თომას უილიამ (ადამ) კარლი (Charles Thomas William (Adam) Curle; დ. 26 ივლისი, 1926 — გ. 28 სექტემბერი, 2006) — ბრიტანელი აკადემიკოსი, კვაკერი სამშვიდობო აქტივისტი, მწერალი და პოეტი. კარლი ორმოცი წლის განმავლობაში მედიატორის როლში ჩართული იყო სხვადასხვა საერთაშორისო კონფლიქტების დარეგულირების პროცესში. მისი მშვიდობის თეორია დაფუძნებულია ფსიქოლოგიის, ანთროპოლოგიის, განვითარების თეორიისა და მშვიდობის კვლევების ადრეული ინოვატორების – იოჰან გალტუნგისა და ქენეთ ბოულდინგის იდეების სინთეზზე.
ბიოგრაფია
ადამ კარლი დაიბადა ლ’ილ–ადამში, საფრანგეთში, პირველი მსოფლიო ომის დროს. მამისი, რიჩარდ კარლი ჟურნალისტი და ნოველისტი ჯოზეფ კონრადის ახლო მეგობარი იყო. დედამისი, კორდელია ფიშერი კი მაღალი სოციალური ფენის ოჯახიდან იყო, რომელსაც ახლო კავშირები ჰქონდა აკადემიურ და პოლიტიკურ წრეებთან.
კარლს გამორჩეული აკადემიური კარიერა ჰქონდა. 1935 წელს მან სწავლა დაიწყო ოქსფორდის უნივერსიტეტში, ისტორიის მიმართულებით, თუმცა პირველივე წელს გადავიდა ანთროპოლოგიის ფაკულტეტზე. სწავლის პერიოდში მან საველე კვლევა ჩაატარა ახლო აღმოსავლეთში, რისთვისაც მან მიიღო დიპლომი ანთროპოლოგიის დარგში. 1939–1945 წლებში კარლი მსახურობდა ბრიტანეთის არმიაში, რა დროსაც იგი დაინტერესდა „ადამიანური ურთიერთობების ტავისტოკის ინსტიტუტის“ საქმიანობით, რომელიც ფოკუსირებული იყო ომისშემდგომი რეკონსტრუქციისას სოციო–ფსიქოლოგიური პრობლემების შესწავლასა და აღმოფხვრაზე. ამ პერიოდმა კარლის აზროვნებაზე დიდი გავლენა მოახდინა, ვინაიდან კონფლიქტისა და ომის შედეგად ადამიანებზე, თემებზე, მათ კულტურასა და ფსიქოლოგიაზე მიყენებული ზარალი მისი მუდმივი დაკვირვებისა და შესწავლის საგნად გადაიქცა.
1947 წელს ანთროპოლოგიაში ფილოსოფიის დოქტორის ხარისხის მიღების შემდეგ კარლი რამდენიმე წელში ოქსფორდის უნივერსიტეტში სოციალური ფსიქოლოგიის პროფესორად დაინიშნა. ამ დროს მისი კვლევის საგნად იქცა სოციალურ ფსიქოლოგიასა და განათლების პოლიტიკას შორის კავშირი. ამასთან 1952 წელს იგი დაინიშნა განათლებისა და ფსიქოლოგიის დეპარტამენტის ხელმძღვანელად ექსეტერის უნივერსიტეტში. 1956–1959 წლებში კარლი მუშაობდა პაკისტანში, განათლებისა და განვითარების პოლიტიკის საკითხებში მრჩევლად. 1959–1961 წლებში იგი განათლების პროფესორი იყო  განას უნივერსიტეტში, ხოლო მომდევნო თორმეტი წლის განმავლობაში იგი ხელმძღვანელობდა განათლებისა და განვითარების კვლევების ცენტრს ჰარვარდის უნივერსიტეტში.
საერთაშორისო მედიაცია
კარლის გამოცდილება საერთაშორისო მედიაციაში დაიწყო 1964 წლის ინდოეთ-პაკისტანის კონფლიქტით.
ბიაფრაში 1967-1970 წლებში, კარლი იმ სამი ადამიანიდან ერთ-ერთი იყო, რომელიც კვაკერების ეგიდით ცდილობდა მოლაპარაკებების ფასილიტაციას ნიგერიის ლიდერ იაკუბუ გოვონსა და ბიაფრელ ამბოხებულებს შორის. მიუხედავად იმისა, რომ მათ ვერ შეძლეს მხარეების დაყოლიება ცეცხლის შეწყვეტაზე, კარლის აზრით მათმა მედიაციამ საგრძნობი გავლენა მოახდინა ომისშემდგომ ვითარებაზე და მნიშვნელოვნად შეამცირა რეპრესალიის მასშტაბები.
ირლანდიაში, 1990-იან წლებში, კარლი ჩართული იყო საიდუმლო შეხვედრების ორგანიზებაში, სადაც კონფლიქტში ჩაბმული ორივე მხარის წარმომადგენლები განიხილავდნენ ისეთ საერთო პრობლემებს, როგორიცაა საცხოვრებლით უზრუნველყოფა, დასაქმება, სოციალური სერვისები და ა.შ. სამწუხაროდ ეს ინიაციტივა ჩავარდა, როცა ფარული შეხვედრები გამომჟღავნდა და მოლაპარაკების ერთ-ერთი მონაწილეს მისსავე ხალხიდან ესროლეს.
თავის გამოცდილებაზე დაყრდნობით კარლი თანდათან ჩამოშორდა „მესამე მხარის მედიაციას,“ ვინაიდან იგი ხედავდა, რომ ერთ კონფლიქტს მეორე მოსდევდა და მდგრადი მშვიდობა ვერ მიიღწეოდა „ქვემოდან ზემოთ მიმართული მშვიდობის მშენებლობის“ გარეშე. ამის გამო იუგოსლავიის ომების დროს (1991–1995) მან მნიშვნელოვანი როლი ითამაშა ადგილობრივი თემების მობილიზაციაში, რომლებსაც სურდათ წინ აღდგომოდნენ სამოქალაქო ომს და შეექმნათ მშვიდობიანი საზოგადოებები. მისი დახმარებით ოსიეკში, ხორვატიაში დაარსდა „მშვიდობის, არაძალადობისა და ადამიანის უფლებების დაცვის ცენტრი“, რომელიც დღემდე აგრძელებს საქმიანობას.
რესურსები ინტერნეტში
კატეგორია:დაბადებული 26 ივლისი კატეგორია:დაბადებული 1926 კატეგორია:გარდაცვლილი 28 სექტემბერი კატეგორია:გარდაცვლილი 2006
ჩარლი დამელიო
ჩარლი დამელიო (დ. 1 მაისი, 2004, ნორუოლკი, აშშ) — ამერიკელი ინტერნეტ-სელებრითი, ტიკ-ტოკერი და მოცეკვავე. არის ყველაზე მეტი მიმდევარის მქონე ტიკ-ტოკერი. მას „TikTok“-ზე 100 მილიონზე მეტი მიმდევარი ჰყავს. დამელიო არის მეორე ყველაზე მაღალანაზღაურებადი ტიკ-ტოკერი. ტიკ-ტოკზე ვიდეობის ატვირთვა დაიწყო 2019 წელს. დამელიო არის პირველი ვინც მოახერხა პლატფორმაზე 100 მილიონი მიმდევარის მოგროვება. ჰყავს და, დიქსი დამელიო.
მორფუ
მორფუ (Μόρφου, Omorfo) /გიუზელიურთი (Güzelyurt)  — ქალაქი კვიპროსში, მდებარეობს მორფუს ყურის ნაპირზე. 1974 წლიდან ექვემდებარება ნახევრად აღიარებული ჩრდილოეთი კვიპროსის რესპუბლიკის კონტროლს.
მოსახლეობა ქალაქის ტერიტორიაზე ანტიკური პერიოდიდან ჩნდება. თანამედროვე მორფუს ჩამოყალიბება იწყება ბიზანტიური პერიოდიდან, როდესაც წმინდა მამანტის ეკლესიის გარშემო დასახლდა არაბთა ლაშქრობებს გაქცეული მოსახლეობა. 1426 წელს მორფუ გახდა მსხვილი ანტიფეოდალური აჯანყების ცენტრი. 1883 წლიდან ბრიტანულმა ადმინისტრაციამ მორფუს ქალაქის სტატუსი მიანიჭა. 1974 წელს დაიპყრო თურქულმა ძალებმა. ახალმა ადმინისტრაციამ ქალაქს სახელი გადაარქვა და უწოდა გიუზელიურთი.
სქოლიო
კატეგორია:კვიპროსის ქალაქები
ანჯელო პერუცი
ანჯელო პერუცი (Angelo Peruzzi; დ. 16 თებერვალი, 1970, ბლერა) — იტალიელი ვეტერანი ფეხბურთელი, ტურინის „იუვენტუსისა“ და იტალიის ეროვნული ნაკრების მეკარე. 1997 და 1998 წლებში გახდა სერია ა-ს წლის მეკარე. 2006 წელს ნაკრებთან ერთად გახდა მსოფლიო ჩემპიონი.
რესურსები ინტერნეტში
კატეგორია:დაბადებული 1970 კატეგორია:იტალიელი ფეხბურთელები კატეგორია:სერია A-ს ფეხბურთელები კატეგორია:იუვენტუსის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:დაბადებული 16 თებერვალი კატეგორია:მსოფლიო ჩემპიონები ფეხბურთში
ხახმატის წმინდა გიორგის ჯვარი
ხახმატის წმინდა გიორგის ჯვარი — საკულტო ძეგლი დუშეთის მუნიციპალიტეტში, სოფელ ხახმატსა და სოფელ ბისოს შორის. ორივე სოფლის სალოცავია. უჭირავს საკმაოდ მოზრდილი მინდორი და შედგება დარბაზისაგან, საქვაბისა და საკოდისაგან. აქვე მრავლადაა ნახევრად დანგრეული სალოცავი და კოშკები და წმინდა ხეები.
დარბაზი, საქვაბე და საკოდე ფიქლით ნაგებ ერთ ნაგებობაშია მოქცეული. საქვაბეში შესასვლელი სამხრეთ-აღმოსავლეთიდანაა. კარის გვერდით, გარედან, ქვის სკამებია. სათავსი ოთხკუთხაა. კარის გვერდით და მოპირდაპირე კედელში, წყობაში დატანებულია წარწერიანი ქვები.
დარბაზში შესასვლელი ჩრდილო-დასავლეთ კედელშია. ეს სათავსი გეგმით ოთხკუთხაა და შედარებით მოზრდილი, კედლების გასწვრივ აქაც ქვის სკამებია მოწყობილი. შუაში კერაა. ჩრდილო-დასავლეთ კედელში გაჭრილი კარი საკოდეში გასასვლელია. აღნიშნულ სათავსებს შორის იგი ყველაზე პატარაა. დღეს თითქმის მთლიანად დანგრეულია. შენობის ორფერდა სახურავი ჩანგრეულია.
საზარე გეგმით კვადრატულია და ოთხივე მხარეს თითო თაღითაა გახსნილი. ნაგებია ფიქლით. გადახურულია პირამიდული ფორმის სახურავით. თავზე თეთრი ქვა ადევს.
საზარის ახლოს გეგმით ოთხკუთხა, ფიქლის მშრალი წყობით ნაგები ორი პატარა კოშკისებრი ყრუ ნაგებობაა. აქვეა გეგმით ოთხკუთხა, ფიქლის მშრალი წყობით ნაგები წმინდა გიორგის სვეტი — ცალ მხარეს პატარა ნიშით, რომელშიც წმინდა გიორგის ხატი იყო დასვენებული.
ლიტერატურა
კატეგორია:დუშეთის მუნიციპალიტეტის ძეგლები
ლეილა და მეჯნუნი
„ლეილა და მეჯნუნი“ (Leyli və Məcnun, لیلی و مجنون) — პირველი აზერბაიჯანული ეროვნული ოპერა, რომელიც 1907 წელს დაწერა უზეირ ჰაჯიბეკოვმა. ოპერა დაწერილია XVI საუკუნის მგოსანის ფიზულის ტრაღედიის „ლეილა და მეჯნუნის“ მოტივებზე. იგი პირველი აზერბაიჯანული ოპერაა და აგრეთვე პირველი მთელ ისლამურ სამყაროში.
ოპერამ „ლეილა და მეჯნუნი“ საფუძველი ჩაუყარა თანამედროვე მუსიკალური საშუალებების სინთეზის განვითარებას და ეროვნულ-თვითყოფადობის ხასიათების გამოვლინებას. იგი აწყობილია უმდიდრეს ფოლკლორულ მასალებზე (ძირითადად მუღამებზე და ლირიკულ სიმღერებზე), ეს ნაწარმოები გახდა პირველი მცდელობა საუკუნეების მანძილზე ხალხის მიერ დაგროვებული მუსიკალური ტრადიციების გაერთიანება და შერწყმა. ესე შეიქმნა მუღამური ოპერის ახალი ჟანრი, რომელიც მოიცავდა სანოტო ჩანაწერებს და ვოკალურ იმპროვიზაციებს. ოპერის პირველი დადგმა განხორციელდა 1908 წლის 12 (25) იანვარს ბაქოში. ოპერის დადგმა განხორციელდა ჰაჯი ზეინალაბდინ ტაგიევის თეატრში. ეს ნაწარმოები ითვლება აზერბაიჯანული კულტურის მარგალიტად და დაფუძნებულია სიყვარულის კლასიკურ ისტორიაზე, ნაწარმოებზე, რომელიც ერთობ პოპულარულია ახლო აღმოსავლეთში, ცენტრალურ და სამხრეთ აზიაში.
2008 წლის თებერვალში იუნესკოს გენერალური კონფერენციის 38-ე სესიაზე მიიღეს გადაწყვეტილება, რომ პირველი აზერბაიჯანული ოპერის „ლეილა და მეჯნუნის“ 100 წლის იუბილე შეეყვანათ იუნესკოს სამახსოვრო თარიღთა სიაში.
სქოლიო
კატეგორია:ოპერები კატეგორია:აზერბაიჯანული მუსიკა
ალექსეევკა (ყუბის რაიონი)
სქოლიო
კატეგორია:ყუბის რაიონის სოფლები
ჰაიტი 1976 წლის ზაფხულის ოლიმპიურ თამაშებზე
ჰაიტიმ ზაფხულის ოლიმპიურ თამაშებზე მეშვიდედ იასპარეზა 1976 წელს, კანადის ქალაქ მონრეალში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1976 წლის ზაფხულის ოლიმპიურ თამაშებზე კატეგორია:ჰაიტი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
ბოგდანოვკა-ნოუე
ბოგდანოვკა-ნოუე (Bogdanovca Nouă) — სოფელი მოლდოვაში, ჩიმიშლიის რაიონში. მდებარეობს ზღვის დონიდან 78 მეტრზე. 2004 წლის მონაცემებით, მოსახლეობა 233 ადამიანს შეადგენდა.
რესურსები ინტერნეტში
კატეგორია:ჩიმიშლიის რაიონის სოფლები
ქოროღლი (ოპერა)
„ქოროღლი“ (Koroğlu) — უზეირ ჰაჯიბეკოვის ოპერა ლიტერატორ-მეცნიერის ჰეიდარ ისმაილოვის ლიბრეტოზე, მამედ საიდ ორდუბადის ლექსებით. დაფუძნებულია თურქულ (ოღუზთა) ქოროღლის თქმულების აზერბაიჯანულ ვერსიაზე.
არქტოგეა
არქტოგეა (Arctogea, Άρκτος — დათვი, აქ — ჩრდილოეთი და — მიწა, ქვეყანა) — ზოოგეოგრაფიაში მიღებული ერთ-ერთი ქვედანაყოფი, რომელიც მოიცავს ნეოარქტიკისა და პალეარქტიკის ოლქებს ანუ ჰოლარქტიკას. არქტოგეის გამოყოფა აღნიშნული ოლქების ცხოველთა სამყაროს წარმოშობის (ევოლუციური განვითარების) ერთიანობას ემყარება. შდრ.: ნეოგეა, ნოტოგეა და პალეოგეა.
ლიტერატურა
კატეგორია:ზოოგეოგრაფია
კლერ კლემენს დე მაიე-ბრეზე
კლერ კლემენს დე მაიე-ბრეზე (Claire Clémence de Maillé-Brézé; დ. 25 თებერვალი, 1628 — გ. 16 აპრილი, 1694) — ფრანგი არისტოკრატი, ბრეზის ოჯახის წარმომადგენელი. კარდინალი რიშელიეს დის შვილი. კონდეს პრინცესა 1646-86 წლებში როგორც ლუი II-ის მეუღლე. კონდეს პრინც ანრი ჟიულის დედა.
ბიოგრაფია
კლერ კლემენსი დაიბადა 1628 წლის 25 თებერვალს, საფრანგეთის ისტორიულ რეგიონ ანჟუში. იგი იყო ბრეზის მარკიზ ურბან დე მაილესა და მისი მეუღლის, კარდინალ რიშელიეს ღვიძლი დის, ნიკოლ დიუ პლესის ასული. კლერ კლემენსი მხოლოდ ერთი უმცროსი ძმა ჰყავდა, ჟან არმან დე მაილე-ბრეზი, რომელიც შემდგომში საფრანგეთის სამეფო ფლოტილიის ადმირალი გახდა.
როდესაც მას ხუთი წელი შეუსრულდა, ბიძამისმა, კარდინალმა რიშელიემ იგი მეფის ბიძაშვილზე, კონდეს პრინც ანრი II-ის უფროს ვაჟზე, ენგიენის ჰერცოგ ლუი დე ბურბონზე დანიშნა. ვინაიდან ამით კლარა სამეფო ოჯახის წევრი უნდა გამხდარიყო, მისმა მშობლებმა იგი საუკეთესო განათლებით უზრუნველყვეს.
ცნობილია, რომ ენგიენის ჰერცოგს საერთოდ არ მოსწონდა თავისი საცოლე, რაც მთელი ცხოვრება ასე იყო, რის გამოც ქორწინებამდე და მას შემდეგაც ლუის უამრავი საყვარელი ჰყავდა. თუმცა იმავეს ვერ ვიტყვით ანრი II-ზე, რომელსაც სარძლო ძალიან მოსწონდა და ყოველთვის მფარველობდა მას.
1641 წლის 11 თებერვალს შედგა კლერ კლემენსისა და ლუი დე ბურბონის ქორწინება, რის შემდეგაც კლარა ენგიენის ჰერცოგინიად გვევლინება. 1646 წელს მამამთილის გარდაცვალების შემდეგ კონდეს პრინცი მისი ქმარი ლუი II ხდება, თავად კი კონდეს ახალი პრინცესა გახდა. მისი მეუღლე პირველი რანგის სამეფო სისხლის წარმომადგენელი და მაშასადამე სამეფო ოჯახის ერთ-ერთი წარმომადგენელი იყო. თუმცა ამას ლუისათვის ხელი არ შეუშლია მეფისა და დედა-დედოფალ ანა ავსტრიელის წინააღმდეგ მრავალწლიანი სამოქალაო ომი გაეჩაღებინა, რაც ისტორიაში "ფრონდას" სახელითაა ცნობილი.
1651 წელს ანა ავსტრიელის ბრძანებით ლუი, მისი ძმა და სიძე დააპატიმრეს. კლარამ თავიდან პარლამენტს მიმართა და ქმრის განთავისუფლება მოსთხოვა, რაზეც მან უარი მიიღო. ამის შემდეგ იგი ბორდოში წავიდა და დიდი ჯარების შეგროვება დაიწყო, რის გამოც დედა-დედოფალი კომპრომისზე წამოვიდა და ლუი გაანთავისუფლა.
ამის შემდეგ ის და მისი ქმარი თავდაპირველად შატო დე შანტილში დასახლდნენ, რის შემდეგაც ლუი მეფესა და ანა ავსტრიელს შეურიგდა და კვლავ შორეულ ბრძოლებში გაემართა, რომლიდანაც 1675 წელს საბოლოოდ დაბრუნდა და კლარასთან ერთად იგი კვლავ შანტილში დასახლდა. აქ იგი 11 წლის შემდეგ, 1686 წელს გარდაიცვალა, რის შემდეგაც კონდეს პრინცი კლარას ვაჟი ანრი ჟიული გახდა, რომელიც დედასთან ერთად გადასახლდა ვერსალის სამეფო კარზე.
კლერ კლემენსი გარდაიცვალა 1694 წლის 16 აპრილს, 66 წლის ასაკში.
ლიტერატურა
კატეგორია:დაბადებული 25 თებერვალი კატეგორია:დაბადებული 1628 კატეგორია:გარდაცვლილი 16 აპრილი კატეგორია:გარდაცვლილი 1694 კატეგორია:კონდეს პრინცესები
ჰაიტი 1984 წლის ზაფხულის ოლიმპიურ თამაშებზე
ჰაიტიმ ზაფხულის ოლიმპიურ თამაშებზე მერვედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1984 წლის ზაფხულის ოლიმპიურ თამაშებზე კატეგორია:ჰაიტი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
Incognito (ჯგუფი)
Incognito — ბრიტანული ესიდ-ჯაზ ჯგუფი. კოლექტივის სადებიუტო ალბომი Jazz Funk გამოვიდა 1981 წელს, რასაც მოჰყვა 16 დისკი. უკანასკნელი, In Search of Better Days, გამოვიდა 2016 წლის ივნისში.
ჯგუფის მუდმივი წევრი, სიმღერების ავტორი, ლიდერი, ვოკალისტი და გიტარისტი არის ჟან-პოლ მონიკი. წლების განმავლობაში კოლექტივის შემადგენლობა იცვლებოდა.
სქოლიო
კატეგორია:1979 წელს ჩამოყალიბებული ჯგუფები კატეგორია:Verve Records-ის შემსრულებლები კატეგორია:Mercury Records-ის შემსრულებლები კატეგორია:Chrysalis Records-ის შემსრულებლები კატეგორია:ბრიტანული ჯაზ-ანსამბლები კატეგორია:ბრიტანული ფანკ-ჯგუფები
ბეწენწურების კოშკი
ბეწენწურების კოშკი — არქიტექტურული ძეგლი თიანეთის მუნიციპალიტეტის სოფელ ბეწენწურების განაპირას, ჩრდილოეთით, სასაფლაოსთან. განეკუთვნება გვიანდელ შუა საუკუნეებს. კოშკი გეგმით სწორკუთხაა (4,1 x 3,7 მეტრი), ნაგებია რიყის ქვით. შემორჩენილია სამი სართულის სიმაღლეზე. ჩამოშლილია სართულშუა გადახურვები და მესამე სართულის კედლების დიდი ნაწილი. პირველი სართულის კედლებში შემორჩენილი საძელე ფოსოების მიხედვით, ამ სართულის გადახურვა ხის კოჭებზე ყოფილა გამართული. მეორე სართულის სამხრეთ კედელში გაჭრილი კარის ზედა ნაწილი ჩამონგრეულია. ჩრდილო კედლის შუა ნაწილში თაღოვანი ბუხარია, აღმოსავლეთ კედელში და დასავლეთ კედლის სამხრეთ ნაწილში — სათოფურები. მეორე სართულსაც ბრტყელი გადახურვა ჰქონია. შემორჩენილია სართულშუა გადახურვის ძელების ბუდეები.
ლიტერატურა
კატეგორია:თიანეთის მუნიციპალიტეტის კოშკები
ჰაიტი 1988 წლის ზაფხულის ოლიმპიურ თამაშებზე
ჰაიტიმ ზაფხულის ოლიმპიურ თამაშებზე მეცხრედ იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1988 წლის ზაფხულის ოლიმპიურ თამაშებზე კატეგორია:ჰაიტი ზაფხულის ოლიმპიურ თამაშებზე კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
A Girl Like Me (ემა ბანტონის ალბომი)
A Girl Like Me — ინგლისელი პოპ-მომღერალ ემა ბანტონის სადებიუტო სტუდიური სოლო ალბომი. იგი ბრიტანეთში 2001 წლის 16 აპრილს გამოვიდა, ლეიბლზე Virgin Records. გამოცემისთანავე ჩანაწერი მოხვდა ბრიტანეთის ალბომების ჩარტის მეოთხე პოზიციაზე და პირველი კვირის განმავლობაში 21.500 ასლის ოდენობით გაიყიდა. მიუხედავად იმისა, რომ თავდაპირველად წარმატებული აღმოჩნდა, A Girl Like Me-მ ჩარტებში მალევე ქვედა პოზიციებამდე ჩაიწია. თუმცა, წარმატება ჰქონდა სინგლებს „What Took You So Long?“, „Take My Breath Away“ და „We're Not Gonna Sleep Tonight“. 2001 წლის 7 სექტემბერს, 100.000 ასლის გაყიდვის შემდეგ, ბრიტანეთის ხმისჩამწერი ინდუსტრიის მიერ ალბომი შეფასებული იქნა ოქროს სტატუსით.
სიმღერების სია
ავტორების სია აღებულია ალბომის ბუკლეტში მოცემული ანოტაციებიდან.
სქოლიო
კატეგორია:2001 წლის სადებიუტო ალბომები კატეგორია:ემა ბანტონის ალბომები კატეგორია:Virgin Records-ის ალბომები კატეგორია:ალბომები კარლ სტარკენის და ევან როჯერსის პროდიუსერობით
სვიმონის ხატი
სვიმონის ხატი — ეკლესია, არქიტექტურული ძეგლი თიანეთის მუნიციპალიტეტის სოფელ ბეწენწურების სამხრეთით, 0,5 კილომეტრზე, სკინტლიანთ გორაზე. განეკუთვნება გვიანდელ შუა საუკუნეებს. ეკლესია დარბაზულია (4,7 x 3,45 მეტრი), უაფსიდო. ნაგებია რიყის ქვით. ძლიერ დაზიანებულია: დანგრეულია შენობის კედლების უმეტესი ნაწილი, ჩამონგრეულია გადახურვა. სამხრეთ კედლის დასავლეთ ნაწილში შესასვლელია, აღმოსავლეთ კედლის ღერძზე — სწორკუთხა სარკმელი.
ლიტერატურა
კატეგორია:თიანეთის მუნიციპალიტეტის ტაძრები
კირენია
კირენია (Κερύνεια) /გირნე (Girne)  — ქალაქი კვიპროსში, მდებარეობს კუნძულის ჩრდილოეთ სანაპიროზე. 1974 წლიდან ექვემდებარება ნახევრად აღიარებული ჩრდილოეთი კვიპროსის რესპუბლიკის კონტროლს.
დასახლების კვალი ქალაქის ტერიტორიაზე ნეოლითის პერიოდში ჩნდება. ქალაქის ლეგენდარულ დამაარსებლად ითვლება არკადიელი ცეფეუსი. ქალაქი კირენია წერილობით ძეგლებში პირველად მოიხსენიება ეგვიპტის ფარაონ რამსეს III-ის ეპოქაში. შემდეგ კირენია მეზობელ ლაპეტოსთან ერთად ხდება მნიშვნელოვანი სავაჭრო ცენტრი.
სქოლიო
კატეგორია:კვიპროსის ქალაქები
მატილდა შოტლანდიელი
მატილდა შოტლანდიელი (Matilda of Scotland), აგრეთვე ცნობილია როგორც ედითი (Edith; დ. 1080 — გ. 1 მაისი, 1118) — შოტლანდიის მეფე მალკოლმ III-ისა და მისი მეუღლის, წმინდა დედოფალ მარგარეტ შოტლანდიელის ქალიშვილი. ინგლისის დედოფალი 1100-1118 წლებში როგორც მეფე ჰენრი I-ის პირველი მეუღლე. საღვთო რომის, გერმანიისა და ინგლისის დედოფალ მატილდას დედა.
ბავშვობა
მატილდა დაიბადა 1080 წელს. იგი იყო შოტლანდიის მეფე მალკოლმ III-ისა და მისი ცოლის, წმინდანად შერაცხულ დედოფალ მარგარეტ შოტლანდიელის ასული. იგი მათი უფროსი შვილი იყო და დედის მხრიდან ინგლისის მეფეთა შთამომავალიც. მას მატილდა დაარქვეს, თუმცა მისი ნათლობის სახელი ედითია. მისი ნათლია იყო ინგლისის მეფე უილიამ I დამპყრობლის უმცროსი ვაჟი, პრინცი რობერტი. დედის გავლენით მატილდამ განათლება პატარა კათოლიკურ მონასტერში მიიღო მონაზვნებთან. ზოგიერთი ლეგენდის თანახმად, იგი აქ საიდუმლოდ აღიკვეცა მონაზვნად.
თავდაპირველად იგი დანიშნული იყო ინგლისის მეფე უილიამ II-ზე, რომელიც ხშირად სტუმრობდა მას მონასტერში, მაგრამ როგორც შემდგომში აღმოჩნდა, ჰომოსექსუალური მიდრეკილებების გამო უილიამი დაქორწინებას არ აპირებდა.
1093 წლის გაზაფხულზე, მამამისი აპირებდა მისი რიჩმონდის გრაფ ალან დე რეფიუსზე დაქორწინებას, თუმცა უცნობი მიზეზებით ქორწინება არ შედგა. ლეგენდების თანახმად, რიჩმონდთან მოლაპარაკების ჩაშლის მიზეზი მატილდას მონაზვნური გამომეტყველება და ჩვევები იყო, ალანმა კი განაცხადა, რომ მას დაქორწინება სურდა „ქალზე და არა ანგელოზზე“. ამის შემდეგ მატილდა შოტლანდიაში დაბრუნდა და ერთი წლის მანძილზე ელოდა მისთვის ახალი საქმროს პოვნას. მისი ძმა, ახალი მეფე დონალდ III ყველანაირად ცდილობდა მის გათხოვებას, მაგრამ კენტერბერის ეპისკოპოსი ამტკიცებდა, რომ მატილდა მონაზვნად იყო აღკვეცილი და მისი გათხოვება შეუძლებელი იყო. ამის გამო დონალდმა იგი კვლავ მონასტერში დააბრუნა. იგი აქ 1100 წლამდე დარჩა, რა დროსაც, როგორც მატიანე მოგვითხრობს, მატილდასთან ხშირად მიდიოდა სარის ერლი უორენ II, თუმცა უცნობია, ჰქონდათ თუ არა მათ რომანი.
ინგლისის დედოფალი
მინი|მარცხნივ|დედოფალი მატილდა 1100 წელს, ინგლისის ტახტზე ახლად ასულმა მეფე ჰენრი I-მა მატილდას ცოლობა სთხოვა. მართალია შოტლანდიური მხარე სიხარულით დასთანხმდა წინადადებას, მაგრამ ქორწილამდე ინგლისის მეფემ კენტერბერის ეპისკოპოსისაგან მოითხოვა იმის დამტკიცება, რომ მატილდა მონაზონი არ იყო. საბოლოოდ გაირკვა, რომ მატილდა მართალია მონაზონივით იმოსებოდა, მაგრამ დობის ფიცი არ ჰქონდა დადებული, რის გამოც შოტლანდიის ეპისკოპოსთა ყრილობამ მას გათხოვების ნება დართო. 1100 წლის 11 ნოემბერს მატილდა და ჰენრი I დაქორწინდნენ, რითაც იგი ინგლისის დედოფალი გახდა. ამავე დღეს შედგა მისი კორონაციაც. ინგლისელები ახალ დედოფალს გულთბილად შეეგებნენ, რაც იმითაც იყო განპირობებული, რომ მატილდა დედის მხრიდან ინგლისის მეფეთა შთამომავალი იყო.
დედოფალი მატილდა მეტად რელიგიური ქალი იყო, რითაც იგი დედას ჰგავდა. იგი მფარველობას უწევდა ავგუსტინელთა ორდენსა და ლონდონის წმინდა სამების სახელობის ტაძარს. მატილდა ასევე დიდად იყო დაინტერესებული კეთროვანთა შემწეობით. დედოფლის ბრძანებით ააგეს სპეციალური საავადმყოფო, რომელიც მხოლოდ კეთრით დაავადებულებს ემსახურებოდა.
1118 წელს, მატილდას დაკვეთით, უესექსელმა ბერებმა დაწერეს დედამისის ბიოგრაფია. დედოფალმა ასევე დააფინანსა არაერთი ხელნაწერის ინგლისურად თარგმნა. იგი გარდაიცვალა ამავე, 1118 წლის 1 მაისს უესტმინსტერის სააბატოში. მატილდა დაკრძალეს იქვე, უესტმინსტერში, ინგლისის მეფე ედუარდ აღმსარებელის გვერდით. მისი გარდაცვალების შემდეგ ჰენრი მეორედ დაქორწინდა ფრანგ დიდგვაროვან ადელაიდა დე ლუვენზე.
ლიტერატურა
კატეგორია:დაბადებული 1080 კატეგორია:გარდაცვლილი 1 მაისი კატეგორია:გარდაცვლილი 1118 კატეგორია:ინგლისის დედოფლები კატეგორია:შოტლანდიის პრინცესები
გურჯუსტანი
„გურჯუსტანი“ (Gürcüstan, „საქართველო“) — ყოველკვირეული დამოუკიდებელი საზოგადოებრივ-პოლიტიკური გაზეთი აზერბაიჯანულ ენაზე. დაარსდა 1921 წელს თბილისში. სხვადასხვა დროს ერქვა: „იენი ფიქირი“ („ახალი აზრი“, 1922), „იენი ქენთი“ („ახალი სოფელი“, 1927–38), „სოვეტ გურჯუსტანი“ (1938-1990). 1946–1960 წლებში გაზეთი არ გამოდიოდა. საბჭოთა პერიოდში იყო პარტიული და სახელმწიფო ბეჭდვითი ორგანო. 1990 წლიდან ჰქვია „გურჯუსტანი“. სხვადასხვა დროს რედაქტორები იყვნენ: მ. ნასირი, მ. მურადოვი, ყ. ყულიევი, მ. რასულ-ზადე, ჰ. საბრი, მ. ჰუსეინოვი, თ. ჯაფარლი, სულეიმან სულეიმანოვი (1972-2014 ). გაზეთი აშუქებს საქართველოს საზოგადოებრივ-პოლიტიკური ცხოვრების, ეკონომიკის, კულტურის და სხვა საკითხებს. რედაქცია დაჯილდოებულია „საპატიო ნიშნის“ (სსრკ, 1972) და ღირსების (საქართველო, 1997 ).
პირ აჰმედაღა ბაბა
პირ აჰმედაღა ბაბა (Əhmədağa Baba Piri; Pire Zenbil baba) — მუსლიმთა წმინდა ადგილი, რომელიც განლაგებულია სოფელ იერგიუჯში, აზერბაიჯანის ხაჩმაზის რაიონში.
ტაძარი განლაგებულია ტყეში. ტაძარს გააჩნია შიდა დიდი ეზო, რომელიც შემოღობილია ქვის ღობით. ღობეს გააჩნია ორნამენტული თაღები. აქ, დამონტაჟებულია უამრავი დასაჯდომი მომლოცველებისათვის, რომლებიც აქვე ასრულებენ მსხვერპლშეწირვას თავიანთი სურვილების შესასრულებლად. შეწირული ცხოველის გარკვეული ნაწილი
სავალდებულოდ უნდა დაურიგდეს გაჭირვებულებს. ტაძრის გვერდით ჩამოედინება წყლის არხი, სადაც მომლოცველები განბანას ასრულებენ.
სქოლიო
კატეგორია:აზერბაიჯანის ღირსშესანიშნაობები კატეგორია:აზერბაიჯანის არქიტექტურა კატეგორია:ისლამი აზერბაიჯანში
ხეობის ბზიანის ეკლესია
ხეობის ბზიანის ეკლესია — არქიტექტურული ძეგლი დუშეთის მუნიციპალიტეტში, სოფელ ხეობის აღმოსავლეთით, სასაფლაოსთან, ბზის კორომში. განეკუთვნება VIII-IX საუკუნეებს.